Komisijos sprendimas
1993 m. vasario 2 d.
dėl gyvūnų sveikatos reikalavimų ir veterinarinio sertifikavimo pakartotiniai įvežant registruotus arklius lenktynėms, varžyboms ir kultūriniams renginiams po jų laikino eksporto
(93/195/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Direktyva 92/36/EEB [2], ypač į jos 19 straipsnio ii punktą,
kadangi Tarybos direktyva 79/542/EEB [3], su paskutiniais pakeitimais, padarytais Komisijos sprendimu 93/100/EEB [4], buvo sudarytas trečiųjų šalių, iš kurių valstybės narės leidžia importuoti arklinių šeimos gyvūnus, sąrašas;
kadangi taip pat būtina atsižvelgti į atitinkamų trečiųjų šalių, esančių minėtame sąraše, kuriam taikomas Komisijos sprendimas 92/160/EEB [5], su paskutiniais pakeitimais, padarytais Sprendimu 92/161/EEB [6], regionalizaciją;
kadangi nacionalinės veterinarijos institucijos įsipareigojo pranešti Komisijai ir valstybėms narėms telegrama, teleksu ar faksu per 24 valandas nuo infekcinės ar užkrečiamosios arklinių šeimos gyvūnų, ligos, kaip nurodyta Tarptautinės epizootikos tarnybos (IOE) patvirtintuose A ir B sąrašuose, paplitimo patvirtinimo, arba nuo vakcinavimo nuo bet kurios iš tokių ligų, apie tokius atvejus, arba, per atitinkamą laiko tarpą, apie visus siūlomus nacionalinių taisyklių dėl arklinių šeimos gyvūnų importo pakeitimus;
kadangi skirtingoms arklių kategorijoms būdingos specifinės savybės, o juos importuoti leidžiama skirtingais tikslais; kadangi todėl turi būti patvirtinti konkretūs sveikatos reikalavimai pakartotiniai įvežant laikinai eksportuotus registruotus arklius lenktynėms, varžyboms ir kultūriniams renginiams;
kadangi, atsižvelgiant į lygiavertę sveikatos būklę hipodromuose ir patalpose, kuriose vyksta varžybos ar kultūriniai renginiai, bei atsižvelgiant į izoliavimą nuo prastesnės sveikatos būklės arklinių šeimos gyvūnų, yra tikslinga patvirtinti vieną bendrą veterinarijos sertifikatą pakartotiniai įvežant laikinai eksportuotus registruotus arklius, skirtus lenktynėms, varžyboms ir kultūriniams renginiams;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Nepažeisdamos Sprendimo 92/160/EEB valstybės narės leidžia pakartotiniai įvežti laikinai eksportuotus registruotus arklius lenktynėms, varžyboms ir kultūriniams renginiams, jeigu tokie arkliai:
- įvežami iš trečiųjų šalių, išvardytų Sprendimo 79/542/EEB priedo specialios skilties arklinių šeimos gyvūnams I ir II dalyse, į kurias jie buvo laikinai eksportuoti, tiesiogiai ar pervežus per kitas šalis, priklausančias tai pačiai šio sprendimo I priedo grupei,
- atitinka šio sprendimo II priede išdėstyto pavyzdinio gyvūnų veterinarijos sertifikato reikalavimus.
2 straipsnis
Šis sprendimas skirtas valstybėms narėms.
Priimta Briuselyje, 1993 m. vasario 2 d.